شیخ نبیل قاووق :

سعودی عرب نے شام پر حملے کے سلسلے میں امریکہ، برطانیہ اور فرانس کو چک ادا کردئے

حزب اللہ لبنان کی مرکزی کونسل کے رکن نے کہا کہ سعودی عرب اسلامی ممالک کے خلاف امریکہ اور مغربی ممالک کوبھر پور تعاون فراہم کررہا ہے۔

خبر کا کوڈ: ۴۳۵۶۱۹

تاریخ: ۱۹ تير ۲۰۱۸ - ۱۷:۳۷

رسا نیوز ایجنسی کی رپورٹ کے مطابق حزب اللہ لبنان کی مرکزی کونسل کے رکن شیخ نبیل قاووق نے کہا ہے کہ  سعودی عرب نے شام پر حملے کے سلسلے میں امریکہ، برطانیہ اور فرانس کو چک ادا کردئے ہیں سعودی عرب اسلامی ممالک کے خلاف امریکہ اور مغربی ممالک کوبھر پور تعاون فراہم کررہا ہے۔

انھوں نے کہا کہ سعودی عرب ، شام میں جاری جنگ کے اخراجات  امریکہ کو ادا کررہا ہے ۔

شیخ قاووق نے کہا کہ سعودی عرب اربوں ڈالر کے ہتھیاروں مسلمانوں کے قتل عام کے لئے خرید رہا ہے اسے فلسطین کی آزادی سے کوئی تعلق نہیں ۔

اس کی پوری توجہ یمن میں مسلمانوں کے قتل عام اور اسلامی ممالک میں عدم استحکام پیدا کرنے پر مرکوز ہے۔/۹۸۹/ف۹۴۰/